L-ewwel seba' konċilji Ekumeniċi

Fl-istorja tal-Kristjaneżmu, l-ewwel seba' konċilji Ekumeniċi kienu serje ta' konċilji li saru bejn is-snin 325 u 787 WK, u li d-deċiżjonijiet li ttieħdu minnhom huma aċċettati u adottati mill-knejjes Kristjani. 

Matul l-istorja tal-Kristjaneżmu kien hemm ħafna laqgħat ta' isqfijiet u prelati biex jiddiskutu fuq xi tagħlim qarrieqi li jkunu ħarġu bih ċerti individwi anke mill-ġerarkija ekklesjastika. Dawn il-laqgħat jissejħu Konċilji. X'uħud minn dawn il-konċilji saru b'tentattiv li jintlaħaq qbil mal-Knisja Ortodossa biex terġa' tinkiseb il-paċi u biex ikun hemm Kristjaneżimu wieħed bejn l-Ortodossi Nsara tal-Lvant u dawk tal-Punent, il-Knisja tal-Lvant, il-Kattoliċi hekk imsejħa antiki, u l-Kattoliċi Rumani. Dawn kollha jsostnu li għandhom dixxendenza leġittima mill-appostli. Kemm il-Kattoliċi u kif ukoll l-Ortodossi tal-Lvant jirrikonoxxu l-ewwel s-seba' konċilji Ekumeniċi bħala validi.

 L-ewwel seba' konċilji 

 Konċilju  Data  Imsejjaħ minn  Attendenza  Skop L-ewwel Konċilju ta' Niċea (artiklu)  325 (25 ta' Mejju – 9 ta' Ġunju)  Imperatur Kostantinu  318  Imsejjaħ biex jikkumbatti l-ereżija ta' Arjanu fuq in-natura ta' Kristu, imma kien hemm suġġetti oħra li ġew deċiżi f'dan il-Konċilju, bħaċ-ċelebrazzjoni tal-Għid, il-validità tal-Magħmudija mal-eretiċi u oħrajn. L-ewwel Konċilju ta' Kostantinopli  381 (Mejju – Lulju)  Imperatur Teodosju I  150  Imsejjaħ biex jikkumbatti diversi ereżiji li kienu nxterdu minn żmien għal żmien, fosthom l-Arjaniżmu, is-Sabelljaniżmu, u dawk kontra l-Ispirtu s-Santu. Il-Konċilju ta' Efesu  431 (22 ta' Ġunju – 31 ta' Lulju)  Ċirillu ta' Lixandra  200–250  Imsejjaħ biex jikkumbatti ereżiji ġodda bħal Nestorjaniżmu, dwar it-Teotokos, dwar il-Maternità Divina tal-Madonna u l-Pelaġjaniżmu. Il-Konċilju ta' Kalċidonja  451 (8 ta' Ottubru – 1 ta' Novembru)  Imperatur Marċjanu  520  Imsejjaħ biex jiffinalizza xi deċiżjonijiet li kienu ttieħdu fit-Tieni Konċilju ta' Efesu li sar fl-449 u li ma kienx meqjus bħala Konċilju Ekumeniku. Minbarra dan, sar ukoll biex jiddefinixxi r-relazzjoni bejn id-Divinità u l-Umanità ta' Kristu u kwistjonijiet oħra li jinvolvu ċerti isqfijiet partikulari. It-Tieni Konċilju ta' Kostantinopli  553 (5 ta' Mejju – 2 ta' Ġunju)  Imperatur Ġustinjanu  152  Imsejjaħ biex jikkumbatti n-Nestorjaniżmu li kien jgħallem diversi prinċipji żbaljati, sew fuq Ġesù, kemm fuq il-Madonna, u l-Monofisitiżmu li kien jgħallem li Ġesù kellu natura waħda, dik Divina. It-Tielet Konċilju ta' Kostantinopli  680–681 (7 ta' Novembru – 16 ta' Settembru)  Imperatur Kostantinu IV  300  Imsejjaħ biex jikkumbatti l-Monotelitiżmu li kien jgħid li Ġesù kellu żewġ naturi, imma volontà waħda. It-Tieni Konċilju ta' Niċea  787 (24 ta' Settembru – 23 ta' Ottubru)  Imperatur Kostantinu VI u mill-Imperatriċi Irene (reġġent)  350  Imsejjaħ biex jikkumbatti l-Ikonoklasti li kienu jipprietkaw kontra l-użu ta' immaġnijiet u ikoni reliġjużi.

 Referenzi 

Kategorija:Kristjaneżmu